Rūgštyninis strėlinukas

Rūgštyninis strėlinukas (Acronicta rumicis) – pelėdgalvių (Noctuidae) šeimos drugys. Lietuvoje dažna rūšis. Priekiniai sparnai rusvai pilki, su šviesesniais šešėliais. Prie išorinio pakraščio yra eilė neaiškių balsvų linijų, prie vidinio pakraščio – pusmėnulio formos balta dėmė. Užpakaliniai sparnai pilki, tamsiu išoriniu pakraščiu. Skraido dvi generacijos: gegužės – birželio ir liepos – rugpjūčio mėn. 

Vikšras iki 40 mm ilgio, rudai juodas, su raudonomis dėmėmis ant baltos šoninės juostos, plaukuotas. Plaukeliai ilgi ir ant karpelių susitelkę į kuokštelius. Gyvena ant įvairių žolinių augalų, ypač ant rūgštynių ir rūgčių. Žiemoja lėliukės.

Kategorija:Pelėdgalviai